เงินบาทเปิดตลาด 29.87/89
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 29.87/89 ปรับตัวแข็งค่าตามภูมิภาค
19 พ.ย. 2553

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 29.87/89 ปรับตัวแข็งค่าตามภูมิภาค
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้ที่ระดับ 29.87/89 บาท/ดอลลาร์ ปรับตัวแข็งค่าจากเย็นวานนี้ที่ระดับ 29.92/95 บาท/ดอลลาร์ โดยเคลื่อนไหวในทิศทางเดียวกันกับภูมิภาค
"เปิดตลาดเช้านี้(เงินบาท)ตามค่าเงินในภูมิภาคที่ปรับตัวแข็งค่า" นักบริหารเงิน กล่าว
โดยปัจจัยที่จะมีผลต่อเงินบาทมาจากค่าเงินสกุลหลักต่างประเทศ และทิศทางการลงทุนในตลาดหุ้น
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 83.57/60 เยน/ดอลลาร์ ปรับตัวอ่อนค่าจากระดับ 83.15/20 เยน/ดอลลาร์ ส่วนเงินยูโรอยู่ที่ระดับ 1.3630/3632 ดอลลาร์/ยูโร ปรับตัวใกล้เคียงกับช่วงเย็นวานนี้ที่ระดับ 1.3637/3641 ดอลลาร์/ยูโร
นักบริหารเงิน มองว่า วันนี้เงินบาทน่าจะทรงตัว โดยประเมินกรอบเงินบาทเคลื่อนไหวไว้ระหว่าง 29.80-29.90 บาท/ดอลลาร์ 
"(เงินบาท)มีโอกาสแข็งค่าหรืออ่อนค่าได้ตลอดเวลา เพราะค่าเงินยังมีความผันผวนอยู่" นักบริหารเงิน กล่าว